Iako se diljem Hrvatske danas obilježava Dan pobjede i domovinske zahvalnosti, ona središnja proslava je u Zvonimirovom gradu. Od ranog jutra u Kninu traje svečano obilježavanje 21. godišnjice Oluje i danas su u Knin uprte oči Hrvatske. Veliki broj ljudi cirkulira gradom od ranih jutarnjih sati, pjesma se ori ulicama, doduše ne na svakom mjestu prigodna, a štekati su puni. Grad živi!

Kakva je situacija ostalih dana u godini, odlučili smo provjeriti kod Kninjana, ali to se pokazalo kao skoro pa nemoguća misija jer u Kninu je najteže naći – Kninjanina.

– Meni život u Kninu odgovara, ali svake godine je u Kninu sve manje ljudi, posebice mladih. Ne bih rekla da Knin živi samo danas, živi i tokom godine posebice vikendom kada se slušaju narodnjaci. Danas Thompson, sutra Seka – komentira nam jedna Kninjanka koja živi i radi u Kninu.

Perspektive za mlade baš i nema, smatra jedan gospodin koji je također htio ostati anoniman, i ne vidi da će se situacija bitnije promijeniti.

– A gledajte, ima li posla? Ima ga, ali ljudi ne žele raditi. Oni biraju socijalu i neće raditi ono što je ispod njihove časti, a čini se da im je SVE ispod časti – komentirala nam je još jedna Kninjanka koja je htjela ostati anonimna.

Naći sugovornika iz Knina koji će podijeliti iskustvo života u Kninu nije se pokazao kao lak zadatak, a posebice neći nekoga tko će otvoreno i javno reći kako stvari, po njegovom, stoje.

Komentiraj

komentara Komentari objavljeni pod određenim korisničkim imenom nisu stav uredništva ili izdavača, pa ne snosimo nikakvu odgovornost za štetu trećoj osobi.